范冰冰泰國化身富貴千金 37度玩足4粒鐘狂標汗
2024年04月12日 11:52
東網電視
更多新聞短片
內地女星范冰冰最近應泰國旅遊局邀請出席泰國潑水節(又稱宋干節),順勢宣傳潑水節活動,好自然佢就換上泰國傳統服飾,襯上佢白滑雪肌,簡直係美出新高度。但佢要喺37度高溫下要玩足4粒鐘,雖然造型靚靚又養眼,不過佢都搞到狂標汗,係咁要拎紙巾抹、風扇吹,網民都戥佢辛苦!
有網民就認為今次冰冰參與嘅盛事似足鄉鎮活動,質疑佢嘅身價唔應該參加呢類型活動,竟然要去賺呢啲吃力不討好嘅辛苦錢,令人心痛。亦有網民問今次活動佢到底收幾錢薪酬,雖然要紆尊降貴,但都證明佢夠貼地,同泰國人一齊慶祝佳節。
見佢最少換上兩個仙氣造型,當中金色貴氣Look睇到人目不轉睛,因為佢身上有有大量金珠繡花,頭上又戴金葉配飾,加上完美妝化,真係似足混血泰國千金。佢另一個Look就down to earth得多,以藍色偏中式小棠裝嘅打扮,配上柔順長曲髮,柔美造型突出仙氣,佢仲走到去攤檔隊冰凍椰青,搞到攤檔阿伯流晒口水咁一直偷望佢,欣賞呢種難得一見嘅絕頂美人。